CELEX: 32013D0615(01)
Language: lt
Date: 1371168000000
Title: 2013 m. birželio 14 d. Komisijos įgyvendinimo sprendimas dėl veterinarijos srities veiklos, susijusios su Europos Sąjungos informavimo politika, parama tarptautinėms organizacijoms ir keliomis priemonėmis, būtinomis siekiant užtikrinti maisto ir pašarų bei augalų sveikatos teisės aktų taikymą, finansavimo 2013 m.

15.6.2013   
            
            
               LT
            
            
               Europos Sąjungos oficialusis leidinys
            
            
               C 170/23
            
         KOMISIJOS ĮGYVENDINIMO SPRENDIMAS
   2013 m. birželio 14 d.
   dėl veterinarijos srities veiklos, susijusios su Europos Sąjungos informavimo politika, parama tarptautinėms organizacijoms ir keliomis priemonėmis, būtinomis siekiant užtikrinti maisto ir pašarų bei augalų sveikatos teisės aktų taikymą, finansavimo 2013 m.
   2013/C 170/06
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 (1) dėl Sąjungos bendrajam biudžetui taikomų finansinių taisyklių (toliau – finansinis reglamentas), ypač į jo 84 straipsnį,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (2), ypač į jo 16, 19, 20, 21, 23 ir 27 straipsnius,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (3), ypač į jo 76 straipsnio 1 dalį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (4), ypač į jo 66 straipsnio 1 dalies c punktą,
   kadangi:
   
               (1)
            
            
               pagal finansinio reglamento 84 straipsnį ir 2012 m. spalio 29 d. Komisijos deleguotojo reglamento (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (5) 94 straipsnį (toliau – taikymo taisyklės), prieš nustatant Sąjungos biudžeto išlaidų paskirtį institucija arba jos įgaliotos valdžios įstaigos priima finansavimo sprendimą, kuriame išdėstomi pagrindiniai su biudžeto išlaidomis susijusio veiksmo elementai;
            
         
               (2)
            
            
               taikymo taisyklėmis nustatyta, kokio išsamumo duomenų reikalaujama, kaip išsamiai turi būti aprašyta finansinio sprendimo sistema;
            
         
               (3)
            
            
               vadovaujantis finansinio reglamento 128 straipsniu, turi būti patvirtinta metinė darbo programa, pagal kurią suteikiamos dotacijos;
            
         
               (4)
            
            
               būtina nustatyti darbo programą dėl Europos Sąjungos veterinarijos srities veiklos, susijusios su informavimo politika, parama tarptautinėms organizacijoms ir veterinarijos procedūrų kompiuterizavimu;
            
         
               (5)
            
            
               remiantis taikymo taisyklių 94 straipsniu, prieduose pateikta darbo programa yra pakankamai išsami, todėl šis sprendimas yra darbo programoje, pagal kurią suteikiamos dotacijos ir rengiami viešieji pirkimai, numatytų išlaidų finansavimo sprendimas;
            
         
               (6)
            
            
               pagal Sprendimo 2009/470/EB 22 straipsnį Sąjunga gali įgyvendinti arba padėti valstybėms narėms ar tarptautinėms organizacijoms įgyvendinti Sąjungos veterinarijos teisės aktams rengti ir švietimui arba mokymui veterinarijos srityje tobulinti būtinas technines ir mokslines priemones;
            
         
               (7)
            
            
               pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6) 53d straipsnį leidimus suteikiantis pareigūnas gavo įrodymų, kad tarptautinės organizacijos OIE ir FAO, kurioms turi būti patikėtos Sąjungos biudžeto vykdymo jungtinio valdymo būdu užduotys, savo apskaitos, audito, vidaus kontrolės ir viešųjų pirkimų procedūroms taiko standartus, kurie suteikia tokias pat garantijas kaip tarptautiniu mastu pripažinti standartai;
            
         
               (8)
            
            
               buvo baigtas bendras ES ir OIE projektas – tyrimas „Prioritetinių gyvūnų ligų sąrašo sudarymas ir suskirstymas į kategorijas, įskaitant žmonėms perduodamas ligas“. Vykdant šį projektą sukurta ligų suskirstymo į kategorijas ir prioritetų nustatymo sistema. Šiuo metu reikalingas finansinis įnašas, kad būtų galima kaupti informaciją ir pritaikyti priemonę taip, kad ji būtų naudojama ir vandens gyvūnų ligoms, nes tai būtina sudarant ligų sąrašą pagal naują ES gyvūnų sveikatos teisės aktą;
            
         
               (9)
            
            
               2003 m. lapkričio 29 d. Europos Sąjunga ir Jungtinės Tautos pasirašė Finansinį ir administracinį bendrąjį susitarimą, kuriuo buvo sudarytos palankios sąlygos Europos Bendrijų Komisijos ir Jungtinių Tautų Maisto ir žemės ūkio organizacijos 2003 m. liepos 17 d. pasirašytam susitarimui;
            
         
               (10)
            
            
               pagal 2009 m. birželio 22 d. Komisijos sprendimą 2009/492/EB dėl Bendrijos finansinės paramos Patikos fondui 911100MTF/INT/003/EEB (7), skirtos kampanijai prieš snukio ir nagų ligą už Bendrijos ribų remti, Europos Komisija 2009 m. rugsėjo 1 d. sudarė Įgyvendinimo susitarimą MTF/INT/003/EEB „EB lėšomis finansuojama Maisto ir žemės ūkio organizacijos (FAO) Europos snukio ir nagų ligos kontrolės komisijos (EUFMD) veikla (2009–2013 m.)“. Susitarimas sudarytas 48 mėnesiams. Trečiosiose šalyse, kurios ribojasi su valstybėmis narėmis, vis dar pasitaiko snukio ir nagų ligos protrūkių, o kai kuriais atvejais – sunkių epidemijų, galinčių kelti grėsmę valstybių narių ligai imlių gyvulių sveikatai, todėl reikėtų atnaujinti minėtą Įgyvendinimo susitarimą ir nustatyti Sąjungos įnašą, skirtą Patikos fondui 911100MTF/INT/003/EEB;
            
         
               (11)
            
            
               tikslinga nustatyti Sąjungos įnašą 24 mėn. laikotarpiui neviršijant 4 000 000 EUR. 2013 m. Patikos fondo biudžetą turėtų sudaryti 2013 m. rugpjūčio 31 d. galutinis jo fondų likutis ir Sąjungos įnašas, kad suma JAV doleriais būtų tolygi 2 000 000 EUR. Vėliau išlaidos turėtų būti kompensuojamos metiniais pervedimais arba pagal mokėjimų tvarkaraštį, nustatytą naujame Įgyvendinimo susitarime, sudarytame pagal Finansinį ir administracinį bendrąjį susitarimą dėl Sąjungos lėšomis finansuojamų Jungtinių Tautų programų;
            
         
               (12)
            
            
               Sprendimo 2009/470/EB 19 straipsnio a punkto i papunktyje nustatyta, kad Sąjunga skiria finansinį įnašą visos su Sąjungos teisės aktais, reglamentuojančiais gyvūnų sveikatą, gyvūnų gerovę ir gyvūninių maisto produktų saugą, susijusios informacijos kaupimui ir saugojimui;
            
         
               (13)
            
            
               finansinis įnašas reikalingas siekiant suteikti valstybėms narėms prieigą prie interaktyviosios veterinarijos teisės aktų duomenų bazės, kad jos turėtų galimybę kasmet naudotis susijusia veterinarinio pobūdžio informacija;
            
         
               (14)
            
            
               Sutarties dėl Europos Sąjungos veikimo (8) 13 straipsnyje reikalaujama, kad Sąjunga ir valstybės narės, formuodamos ir įgyvendindamos tam tikrų sričių Sąjungos politiką, visapusiškai atsižvelgtų į gyvūnų gerovės reikalavimus. Remiantis Komisijos komunikatu Europos Parlamentui, Tarybai ir Europos ekonomikos ir socialinių reikalų komitetui dėl Europos Sąjungos strategijos dėl gyvūnų gerovės apsaugos 2012–2015 m. (9), tikslinga finansuoti iniciatyvas, kuriomis siekiama įgyvendinti šią strategiją;
            
         
               (15)
            
            
               gyvūnų sveikatos klausimams viešinti ir suinteresuotosioms šalims, organizacijoms ir visuomenei supažindinti su Gyvūnų sveikatos strategija ankstesniais metais buvo imtasi informavimo veiksmų. Tikslinga 2013 m. toliau taikyti šias informavimo priemones, įskaitant horizontaliąsias;
            
         
               (16)
            
            
               Sprendimo 2009/470/EB 27 straipsnyje numatyta, kad nacionalinėms likvidavimo ir priežiūros programoms įgyvendinti skiriamas Sąjungos finansinis įnašas. Pagal tą patį straipsnį Komisija atlieka šių programų vertinimą. 2014 m. pateiktas programas iš anksto įvertina išorės ekspertai;
            
         
               (17)
            
            
               siekiant apsaugoti žmonių ir gyvūnų sveikatą bei aplinką būtina kovoti su prekyba neteisėtais arba padirbtais augalų apsaugos produktais. Vadovaudamasi Reglamento (EB) Nr. 1107/2009 76 straipsnio 1 dalimi Komisija gali numatyti išlaidas veiklai, kuria padedama siekti reglamento tikslų;
            
         
               (18)
            
            
               Reglamente (EB) Nr. 882/2004 nustatytos taisyklės, pagal kurias turi būti atliekama oficiali kontrolė siekiant nustatyti, ar laikomasi taisyklių, kuriomis visų pirma siekiama pašalinti ar iki priimtino lygio sumažinti tiesiogiai ar per aplinką kylantį pavojų žmonėms ir gyvūnams ar užkirsti jam kelią, užtikrinti sąžiningą pašarų ir maisto prekybos praktiką ir ginti vartotojų interesus, įskaitant pašarų ir maisto ženklinimą bei kitas vartotojų informavimo formas;
            
         
               (19)
            
            
               remiantis Reglamento (EB) Nr. 882/2004 66 straipsnio 1 dalies c punktu, asignavimai kitoms priemonėms, būtinoms siekiant užtikrinti šio reglamento taikymą, finansuoti pagal biudžetinę procedūrą patvirtinami kasmet. 66 straipsnyje nurodytos priemonės visų pirma yra tyrimų organizavimas, informacijos skelbimas, taip pat posėdžių ir konferencijų rengimas;
            
         
               (20)
            
            
               atlikus tyrimą suabejota CEN nustatymo metodo EN 1785:2003 pagrįstumu. Siekiant patikrinti metodo pagrįstumą tyrimą būtina pakartoti;
            
         
               (21)
            
            
               Ekonominio bendradarbiavimo ir plėtros organizacija (EBPO) – tai organizacija, kurios patirtis atliekant ekonominę analizę ir rekomendacijos politikos formuotojams pripažįstami visame pasaulyje. Todėl pagal taikymo taisyklių 134 straipsnio 1 dalies b punktą sutartį dėl techninių priežasčių galima sudaryti tik su EBPO;
            
         
               (22)
            
            
               2009 m. paskelbtoje bendroje techninėje ataskaitoje „Bakterijų keliama problema: laikas veikti“ Europos vaistų agentūra (EMA) ir Europos ligų prevencijos ir kontrolės centras (ECDC) nurodė, kad dėl žmonių atsparumo antimikrobinėms medžiagoms patirtos sąnaudos apytikriai siekia 1,5 mlrd. EUR per metus. Atsižvelgiant į tokį EMA ir ECDC vertinimą ir siekiant geriau parodyti atsparumo antimikrobinėms medžiagoms poveikį, būtina, kad toks pripažintas partneris kaip EBPO atliktų atitinkamą ekonominę analizę, kuria būtų galima pagrįsti politinius pasiūlymus;
            
         
               (23)
            
            
               informaciją apie maisto ir pašarų kontrolę ne visada galima susieti su konkrečiu klausimu. Todėl tikslinga numatyti tam tikrus išteklius šios srities horizontalių ryšių veiklai;
            
         
               (24)
            
            
               Maisto ir veterinarijos tarnybai (MVT) tenka svarbus vaidmuo padėti išlaikyti aukštus maisto saugos sistemos standartus ES ir trečiosiose šalyse, kurios eksportuoja į ES. MVT darbas gali būti laikomas vienu svarbiausių ES maisto saugos sistemos dalių, taip pat svarbu, kad būtų skleidžiama informacija, susijusi su tikrinimo užduotimis;
            
         
               (25)
            
            
               2012 m. Komisija pavedė atlikti specialų tyrimą, kad būtų išnagrinėtos dabartinės ES ženklinimo ženklais „Be GMO“ sistemos, taip pat nustatyti ir išanalizuoti elementai, į kuriuos turės būti atsižvelgta nagrinėjant galimą ES suderintą tokio ženklinimo metodą. Šio tyrimo rezultatai bus aptariami 2013 m. su valstybėmis narėmis ir suinteresuotosiomis šalimis. Atsižvelgiant į tyrimo ir tolesnių diskusijų rezultatus gali paaiškėti, kad būtina toliau derinti šios srities priemones. Tokiu atveju Komisija turėtų atlikti išsamų įvairių derinimo metodų poveikio vertinimą, kuriam prireiktų pasitelkti nuodugnią ekonominio ir socialinio poveikio bei poveikio prekybai, vartotojams ir aplinkai analizę. Reikėtų numatyti atitinkamų finansinių išteklių duomenų rinkimui ir galimybių vertinimui atliekant šį poveikio vertinimą;
            
         
               (26)
            
            
               2008 m. gruodžio 16 d. Europos Parlamento ir Tarybos reglamentu (EB) Nr. 1333/2008 dėl maisto priedų (10) ir 2008 m. gruodžio 16 d. Europos Parlamento ir Tarybos reglamentu (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų (11) reikalaujama, kad būtų patvirtinama bendra valstybių narių informacijos apie maisto priedų ir kvapiųjų medžiagų vartojimą ir naudojimą ES rinkimo metodika. Tokia bendra metodika yra būtina norint užtikrinti, kad minėtos medžiagos ir toliau būtų naudojamos saugiai vartotojų požiūriu. Visų pirma turėtų būti stebima priedų tipinė ir didžiausia naudojama koncentracija bei nepageidaujamos medžiagos, esančios natūraliose kvapiosiose medžiagose ir tam tikrose maisto sudedamosiose dalyse. Tai leis Europos maisto saugos tarnybai (EMST) atlikti patikimus medžiagų poveikio vertinimus, o Komisijai – priimti veiksmingas ir proporcingas rizikos valdymo priemones;
            
         
               (27)
            
            
               ES etaloninės laboratorijos iki šių metų rugsėjo mėn. pabaigos turėtų pateikti darbo programą 2014 m. Komisija įvertina šias programas. 2014 metams pateiktas programas iš anksto įvertina išorės ekspertai;
            
         
               (28)
            
            
               Komisijos reglamentu (ES) Nr. 619/2011, kuriuo nustatomi oficialios kontrolės, kuria siekiama nustatyti, ar pašaruose nėra genetiškai modifikuotų medžiagų, dėl kurių atliekama leidimo suteikimo procedūra arba kurių leidimas baigė galioti, ėminių ėmimo ir analizės metodai (12), reglamentuojamos tik pašaruose esančios neleidžiamos naudoti genetiškai modifikuotos (GM) medžiagos. Tame reglamente numatyta nuostata dėl peržiūros, pagal kurią Komisija turi stebėti reglamento taikymą ir jo poveikį vidaus rinkai, pašarams, gyvuliams ir kitiems ūkio subjektams ir prireikus pateikti pasiūlymus peržiūrėti priemonę. Turėtų būti kaupiami ir analizuojami suinteresuotųjų šalių pateikti pradiniai ir visi nauji duomenys, kad Komisija galėtų jais pagrįsti poveikio vertinimą lygindama dabartinę padėtį ir galimybę išplėsti reglamento taikymo sritį įtraukiant maisto produktus. Šiam tyrimui remti turėtų būti numatyta tinkamų finansinių išteklių;
            
         
               (29)
            
            
               remiantis finansinio reglamento 92 straipsniu ir taikymo taisyklių 111 straipsniu, pagal šį finansavimo sprendimą taip pat galima mokėti delspinigius;
            
         
               (30)
            
            
               šio sprendimo taikymo tikslais tikslinga apibrėžti sąvoką „esminis pakeitimas“, kaip apibrėžta taikymo taisyklių 94 straipsnio 4 dalyje;
            
         
               (31)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         NUSPRENDĖ:
   
      I   ANTRAŠTINĖ DALIS
   
   
      Darbo programa, kuria įgyvendinamas Tarybos sprendimas 2009/470/EB
   
   1 straipsnis
   Šiuo sprendimu patvirtinama I priede nustatyta Sprendimo 2009/470/EB 16, 19, 20, 21, 23 ir 27 straipsnių įgyvendinimo metinė darbo programa.
   2 straipsnis
   Šioje antraštinėje dalyje nustatyta didžiausia galima įnašo suma programai įgyvendinti yra 6 764 700 EUR; ji finansuotina pagal 2013 m. Europos Sąjungos bendrojo biudžeto 17 04 02 01 eilutę.
   3 straipsnis
   Su I priedo I.2.1 ir I.2.2 punktais susijusios biudžeto vykdymo užduotys gali būti patikėtos Pasaulio gyvūnų sveikatos organizacijai (OIE) ir Jungtinių Tautų Maisto ir žemės ūkio organizacijai (FAO), savo apskaitos, audito, vidaus kontrolės ir viešųjų pirkimų procedūroms taikančioms standartus, kurie suteikia tokias pat garantijas kaip tarptautiniu mastu pripažinti standartai.
   
      II   ANTRAŠTINĖ DALIS
   
   
      Darbo programa, kuria įgyvendinami fitosanitariniai teisės aktai
   
   4 straipsnis
   Šiuo sprendimu patvirtinama II priede nustatyta Reglamento (EB) Nr. 1107/2009 įgyvendinimo metinė darbo programa.
   5 straipsnis
   Šioje antraštinėje dalyje nustatyta didžiausia galima įnašo suma programai įgyvendinti yra 100 000 EUR; ji finansuotina pagal 2013 m. Europos Sąjungos bendrojo biudžeto 17 04 04 01 eilutę.
   
      III   ANTRAŠTINĖ DALIS
   
   
      Darbo programa, kuria įgyvendinamas Reglamentas (EB) Nr. 882/2004
   
   6 straipsnis
   Šiuo sprendimu patvirtinama III priede nustatyta Reglamento (EB) Nr. 882/2004 66 straipsnio 1 dalies c punkto įgyvendinimo metinė darbo programa.
   7 straipsnis
   Šioje antraštinėje dalyje nustatyta didžiausia galima įnašo suma programai įgyvendinti yra 888 582 EUR; ji finansuotina pagal 2013 m. Europos Sąjungos bendrojo biudžeto 17 04 07 01 eilutę.
   
      IV   ANTRAŠTINĖ DALIS
   
   
      Bendrosios nuostatos
   
   8 straipsnis
   I, II ir III antraštinėse dalyse nurodytos darbo programos yra finansavimo sprendimai, kaip apibrėžta finansinio reglamento 84 straipsnyje.
   9 straipsnis
   1.   Leidimus suteikiantis pareigūnas gali daryti bet kokius kiekvienos antraštinės dalies pakeitimus, kurie nelaikomi esminiais pagal taikymo taisyklių 94 straipsnio 4 dalį, vadovaujantis patikimo finansų valdymo ir proporcingumo principais.
   2.   Kumuliaciniai kiekvienos darbo programos veiklai finansuoti skirtų asignavimų pakeitimai, neviršijantys 10 proc. didžiausio šio sprendimo 2, 5 ir 7 straipsniuose nustatyto įnašo, nelaikomi esminiais pagal taikymo taisyklių 94 straipsnio 4 dalį, jeigu dėl jų iš esmės nesikeičia darbo programos pobūdis ir tikslas.
   10 straipsnis
   2, 5 ir 7 straipsniuose nurodyti asignavimai taip pat gali būti naudojami delspinigiams už pavėluotą mokėjimą mokėti.
   11 straipsnis
   Šis sprendimas skirtas įgaliotiesiems leidimus suteikiantiems pareigūnams.
   
      Priimta Briuselyje 2013 m. birželio 14 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 298, 2012 10 26, p. 1.
   
      (2)  OL L 155, 2009 6 18, p. 30.
   
      (3)  OL L 309, 2009 11 24, p. 1.
   
      (4)  OL L 165, 2004 4 30, p. 1, pataisyta OL L 191, 2004 5 28, p. 1.
   
      (5)  OL L 362, 2012 12 31, p. 1.
   
      (6)  OL L 248, 2002 9 16, p. 1.
   
      (7)  OL L 164, 2009 6 26, p. 64.
   
      (8)  OL C 83, 2010 3 30, p. 47.
   
      (9)  COM(2012) 6 final.
   
      (10)  OL L 354, 2008 12 31, p. 16.
   
      (11)  OL L 354, 2008 12 31, p. 34.
   
      (12)  OL L 166, 2011 6 25, p. 9.
   
      I PRIEDAS
      
         2009 m. gegužės 25 d. Tarybos sprendimas 2009/470/EB dėl išlaidų veterinarijos srityje, ypač jo 16, 19, 20, 21, 23 ir 27 straipsniai. 2013 m. darbo programa
      
      I.1.   ĮVADAS
      
      Šioje programoje 2013 m. numatytos septynios pagrindinės temos. Remiantis 2009 m. gegužės 25 d. Sprendime 2009/470/EB nurodytais tikslais, biudžetas paskirstomas ir pagrindiniai veiksmai nustatomi taip:
      
                  a)
               
               
                  išlaidoms, patiriamoms administruojant jungtinio valdymo būdu (I.2 punktas):
                  
                              i)
                           
                           
                              neviršijant 540 000 EUR, skirtų OIE (I.2.1 punktas) – šių renginių organizavimui:
                              
                                          —
                                       
                                       
                                          pasaulinė biologinio saugumo konferencija,
                                       
                                    
                                          —
                                       
                                       
                                          regioniniai seminarai apie laukinius gyvūnus, pranešimas apie gyvūnų ligas ir gyvulininkystės saugą, taip pat
                                       
                                    
                                          —
                                       
                                       
                                          regioniniai posėdžiai ir (arba) konferencijos, skirti gyvūnų gerovei ir laipsniškai snukio ir nagų ligos kontrolės sistemai, Jungtinio Viduržemio jūros gyvūnų sveikatos nuolatinio komiteto posėdžiai ir posėdžiai, skirti vandens gyvūnų sveikatos klausimams spręsti;
                                       
                                    
                        
                              ii)
                           
                           
                              neviršijant 4 000 000 EUR, skirtų FAO (I.2.2 punktas) – pagalba kovos su snukio ir nagų liga už Sąjungos ribų kampanijai;
                           
                        
            
                  b)
               
               
                  viešiesiems pirkimams (vykdoma tiesioginio centralizuoto valdymo būdu) (I.3 punktas):
                  
                              i)
                           
                           
                              kvietimas teikti paraiškas įnašui gauti, kad valstybių narių administracinės įstaigos turėtų prieigą prie veterinarijos teisės aktų duomenų bazės – 150 000 EUR (I.3.1 punktas);
                           
                        
                              ii)
                           
                           
                              įnašas, skirtas plėtoti horizontaliems ryšiams, susijusiems su gyvūnų sveikatos srities veikla – 112 700 EUR (I.3.2 punktas);
                           
                        
                              iii)
                           
                           
                              renginiai vykdomai gyvūnų gerovės politikai remti ir esamų informavimo priemonių priežiūra – 782 000 EUR (I.3.3 punktas);
                           
                        
                              iv)
                           
                           
                              leidiniai ir informacijos sklaida gyvūnų sveikatos klausimams ir Gyvūnų sveikatos strategijos principams bei gyvūnų gerovei populiarinti – 1 030 000 EUR (I.3.4 punktas);
                           
                        
                              v)
                           
                           
                              išankstinis likvidavimo ir (arba) priežiūros programų išorės vertinimas 2013 m. – 150 000 EUR (I.3.5 punktas).
                           
                        
            I.2.   VEIKSMAI PAGAL JUNGTINĮ VALDYMĄ
      
      I.2.1.   PASAULIO GYVŪNŲ SVEIKATOS ORGANIZACIJA (OIE)
      Pasaulinė biologinio saugumo konferencija, regioniniai seminarai, skirti pagrindiniams kontaktiniams OIE centrams Europoje, susijusiems su laukiniais gyvūnais, pranešimu apie gyvūnų ligas ir gyvūninio maisto sauga; regioninės Europos iniciatyvinės gyvūnų gerovės platformos grupės posėdžiai; regioninė konferencija, skirta laipsniškai snukio ir nagų ligos kontrolės sistemai Vidurinėje Azijoje įgyvendinti; regioniniai Jungtinio Viduržemio jūros gyvūnų sveikatos nuolatinio komiteto (REMESA) posėdžiai; ligų suskirstymo į kategorijas ir prioritetų nustatymo priemonės pritaikymas atliekant Pasaulinės gyvūnų sveikatos organizacijos tyrimą ir sudarant prioritetinių gyvūnų ligų sąrašą bei skirstant jas į kategorijas, įskaitant žmonėms perduodamas ligas, kad priemonė būtų naudojama ir vandens gyvūnų ligoms.
      TEISINIS PAGRINDAS
      Sprendimo 2009/470/EB 23 straipsnis
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUSITARIMŲ SKAIČIUS IR TIPAS
      Vienas susitarimas dėl finansinio įnašo 2013–2014 m.
      ĮGYVENDINANTYSIS SUBJEKTAS
      Pasaulinė gyvūnų sveikatos organizacija (OIE) yra tarpvyriausybinė organizacija, atsakinga už gyvūnų sveikatos gerinimą visame pasaulyje. OIE taip pat nustato tarptautinės prekybos gyvais gyvūnais ir jų produktais gyvūnų sveikatos standartus, kuriuos Pasaulinė prekybos organizacija pripažįsta kaip etalonines tarptautines sanitarijos taisykles.
      Siekiant:
      
                  —
               
               
                  pagerinti gyvūnų sveikatą pasaulyje, vadinasi, mažinti gyvūnų ligų riziką ES,
               
            
                  —
               
               
                  populiarinti Sąjungos gyvūnų sveikatos ir gerovės politiką bei standartus, ir
               
            
                  —
               
               
                  taip sudaryti palankesnes sąlygas ES eksportui,
               
            svarbu, kad visose šalyse, kurios yra OIE narės, būtų laikomasi bendro ES požiūrio į gyvūnų sveikatą ir gerovę, ir kad ES aktyviai remtų OIE rengiamas konferencijas ir mokymo seminarus.
      2010 m. birželio 7 d. Komisija ir OIE pasirašė ilgalaikį bendrąjį susitarimą, kuriuo nustatomi administraciniai ir finansiniai jų bendradarbiavimo susitarimai (pridedama), tuo tarpu Europos Sąjungos ir tarptautinės organizacijos susitarimas dėl įnašo (Standartinis susitarimas dėl įnašo, angl. SCA) taikomas tarptautinėms, regioninėms arba nacionalinėms programoms ir veiksmams, kuriuos administruoja OIE ir finansuoja arba bendrai finansuoja Europos Sąjunga.
      Pirmiau buvo atliktas nuodugnus ir išsamus OIE vertinimas taikant vadinamąjį keturių ramsčių metodą, po kurio paaiškėjo, kad OIE savo apskaitos, audito, vidaus kontrolės ir viešųjų pirkimų procedūroms taiko tokius standartus, kurie suteikia tokias pat garantijas, kaip tarptautiniu mastu pripažinti standartai.
      SIEKIAMI TIKSLAI IR NUMATOMI REZULTATAI
      Populiarinant ES gyvūnų sveikatos ir gerovės politiką, standartus bei veterinarinės visuomenės sveikatos apsaugą OIE rengiamose konferencijose ir mokymo seminaruose siekti, kad sutaptų Sąjungos ir visų OIE šalių narių požiūris į gyvūnų sveikatą ir gerovę. Visame pasaulyje gerinti gyvūnų sveikatą, gerovę ir visuomenės veterinarinės sveikatos padėtį, mažinti gyvūnų ligų riziką ES ir sudaryti palankesnes sąlygas eksportui.
      Baigti tyrimą „Prioritetinių gyvūnų ligų sąrašo sudarymas ir suskirstymas į kategorijas, įskaitant žmonėms perduodamas ligas“ ir pritaikyti pagal tą sistemą parengtą ligų suskirstymo į kategorijas ir prioritetų nustatymo priemonę, kad ji būtų naudojama ir vandens gyvūnų ligoms. Šį tyrimą būtina baigti, siekiant sudaryti ligų sąrašą pagal naują ES gyvūnų sveikatos teisės aktą. Tokiu būdu bus galima geriau nustatyti ES veiksmų ir išteklių naudojimo prioritetus.
      ĮGYVENDINIMO PRIEMONĖS APRAŠYMAS IR TIKSLAI
      Toliau pateikiama įvairių pagal šį punktą finansuotinų veiksmų apžvalga.
      ĮGYVENDINIMAS
      Jungtinis valdymas
      SUSITARIMO DĖL FINANSINIO ĮNAŠO SUDARYMO ORIENTACINIS TVARKARAŠTIS
      2013 m. trečiasis ketvirtis
      DIDŽIAUSIA ĮNAŠO SUMA IR NORMA
      540 000 EUR.
      OIE veiklos 2013–2014 m. santrauka:
      
                  —
               
               
                  viena pasaulinė biologinio saugumo konferencija (100 000 EUR),
               
            
                  —
               
               
                  šešios regioninės konferencijos ir (arba) seminarai (360 000 EUR), ir
               
            
                  —
               
               
                  vienas ligų suskirstymo į kategorijas tyrimas (80 000 EUR).
               
            I.2.2.   FINANSINIS ĮNAŠAS MAISTO IR ŽEMĖS ŪKIO ORGANIZACIJOS (FAO) EUFMD PATIKOS FONDUI 911100MTF/INT/003/EEB
      Šis įnašas skirtas kovos su snukio ir nagų liga už Sąjungos ribų kampanijai remti. Šiuo tikslu EUFMD parengė 2013–2017 m. strateginį planą, kurį sudaro keturi ramsčiai.
      Pirmuoju ramsčiu siekiama pagerinti pasirengimą snukio ir nagų ligos krizių valdymui šalyse narėse, t. y. kuriant snukio ir nagų ligos krizių valdymo Europos ekspertų tinklą atliekant mokymus tikruoju laiku, teikiant paramą nenumatytų atvejų planavimui ir kuriant priemones, palengvinančias ligos kontrolės valdytojų sprendimų priėmimą, bei programą ankstyvojo įspėjimo priemonei ir ligų valdymo sistemai Balkanų regione rengti.
      Antruoju ramsčiu siekiama sumažinti snukio ir nagų ligos riziką, kylančią šalims narėms dėl Europos kaimyninėse šalyse susidariusios padėties laipsniškai kontroliuojant snukio ir nagų ligą kaimyniniuose regionuose, visų pirma su Turkija ir Izraeliu besiribojančiose teritorijose, o taip pat Šiaurės Afrikos šalyse.
      Trečiuoju ramsčiu siekiama skatinti pasaulinę laipsniškos snukio ir nagų ligos kontrolės strategiją teikiant specialistų paramą FAO ir OIE sutartai veiklai.
      Ketvirtojo ramsčio srityje numatytas reagavimo į snukio ir nagų ligos krizes Europos kaimyninėse šalyse mechanizmas, pagal kurį būtų galima skubiai tiekti vakcinas į tuos regionus, kurie kelia grėsmę šalims narėms.
      TEISINIS PAGRINDAS
      Sprendimo 2009/470/EB 16 straipsnis
      BIUDŽETO EILUTĖ
      17 04 02 01
      ORIENTACINIS NUMATYTŲ SUSITARIMŲ DĖL FINANSINIO ĮNAŠO SKAIČIUS IR RŪŠIS
      Vienas susitarimas dėl įnašo 2013–2015 m., kuris bus įgyvendinamas taip:
      
                  1)
               
               
                  Patikos fondo 911100MTF/INT/003/EEB likutis 2013 m. rugpjūčio 31 d.
               
            
                  2)
               
               
                  Sąjungos finansinė parama Patikos fondui neviršija 4 000 000 EUR 24 mėnesius nuo 2013 m. rugsėjo 1 d.
               
            
                  3)
               
               
                  Pirmąją 2 dalyje nurodytos sumos įmoką 2013 m. sudarys:
                  
                              a)
                           
                           
                              1 dalyje nurodytas likutis;
                           
                        
                              b)
                           
                           
                              reikiama Sąjungos įnašo suma, kad visa Patikos fondo suma JAV doleriais būtų tolygi 2 000 000 EUR.
                           
                        
            
                  4)
               
               
                  Patikos fondo nuo 2013 m. rugsėjo 1 d. iki 2015 m. rugpjūčio 31 d. patirtos sąnaudos kompensuojamos metiniais Sąjungos įnašais, mokamais atitinkamai 2014 m. ir 2015 m. Tačiau šie įnašai mokami atsižvelgiant į tai, ar Sąjungos biudžete yra lėšų.
               
            
                  5)
               
               
                  Metinis Sąjungos įnašas, numatytas 4 dalyje, grindžiamas Europos Sąjungos snukio ir nagų ligos kontrolės komisijos (EUFMD) parengta finansine ataskaita, kuri pateikiama metinėje vykdomojo komiteto sesijoje arba kas dvejus metus EUFMD generalinėje sesijoje, ir prie kurios pridedami išsamūs dokumentai pagal Maisto ir žemės ūkio organizacijos taisykles ir Finansinį ir administracinį bendrąjį susitarimą dėl Sąjungos FAO veiklos finansavimo.
               
            
                  6)
               
               
                  Komisijos ir FAO Įgyvendinimo susitarimas dėl Patikos fondo paskirties ir veiklos sudaromas 24 mėnesių laikotarpiui, prasidedančiam 2013 m. rugsėjo 1 d.
               
            
                  7)
               
               
                  Patikos fondą drauge valdo Europos Komisija ir EUFMD pagal 6 dalyje nurodytą Įgyvendinimo susitarimą.
               
            DIDŽIAUSIA ĮNAŠO SUMA IR NORMA
      4 000 000 EUR.
      I.3.   VIEŠIEJI PIRKIMAI
      
      Bendras viešųjų pirkimų sutartims skirtas 2013 m. biudžetas yra 2 224 700 EUR.
      I.3.1.   VALSTYBIŲ NARIŲ ADMINISTRACINIŲ ĮSTAIGŲ PRIEIGA PRIE VETERINARIJOS TEISĖS AKTŲ INTERAKTYVIOJOJE DUOMENŲ BAZĖJE
      TEISINIS PAGRINDAS
      Sprendimo 2009/470/EB 20 straipsnis
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Viena viešojo paslaugų pirkimo sutartis
      NUMATOMŲ SUTARČIŲ DALYKAI (JEI ĮMANOMA)
      Veterinarijos teisės aktuose yra daug aspektų, kuriais valstybių narių administracinėms įstaigoms būtų pravartu naudotis interaktyviai. Tokia duomenų bazė turėtų būti atnaujinama per 24 valandas nuo naujų teisės aktų paskelbimo ir joje turėtų būti pateikiamos susijusių teisės aktų suvestinės redakcijos. Joje taip pat turėtų pateikta susijusių kasdieniam valstybių narių veterinarijos tarnybų darbui svarbių duomenų apžvalga, kuria būtų lengva naudotis.
      Numatytas įnašas padės valstybių narių administracinėms įstaigoms gauti interaktyvią ir lengvą prieigą prie veterinarijos teisės aktų ir susijusių duomenų 2014 ir 2015 m.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2013 m. trečiasis ketvirtis
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      150 000 EUR.
      I.3.2.   HORIZONTALUSIS ĮNAŠAS, SKIRTAS SU GYVŪNŲ SVEIKATOS VEIKLA SUSIJUSIEMS RYŠIAMS
      TEISINIS PAGRINDAS
      Sprendimo 2009/470/EB 20 straipsnis
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Apie 10 konkrečių sutarčių, pagrįstų keliais bendraisiais susitarimais
      NUMATOMŲ SUTARČIŲ DALYKAI (JEI ĮMANOMA)
      Horizontalusis įnašas, skirtas su gyvūnų sveikatos veikla susijusiems ryšiams.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Visi 2013 m.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      112 700 EUR.
      I.3.3.   RENGINIAI VYKDOMAI GYVŪNŲ GEROVĖS POLITIKAI REMTI IR ESAMŲ INFORMAVIMO PRIEMONIŲ PRIEŽIŪRA
      TEISINIS PAGRINDAS
      Sprendimo 2009/470/EB 20 ir 23 straipsniai
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Šešios konkrečios sutartys, pagrįstos keliais bendraisiais susitarimais.
      NUMATOMŲ SUTARČIŲ DALYKAI (JEI ĮMANOMA)
      
                  a)
               
               
                  leidinių apie gyvūnų gerovę leidyba (30 000 EUR);
               
            
                  b)
               
               
                  veikla vaikų švietimui apie gyvūnų gerovę remti (162 000 EUR);
               
            
                  c)
               
               
                  2 regioninių praktinių seminarų veterinarijos gydytojams rengimas (120 000 EUR);
               
            
                  d)
               
               
                  tyrimas, skirtas su gyvūnų gerove susijusios veiklos poveikio Europos galvijų augintojų konkurencingumui globalizuotame pasaulyje ataskaitai rengti (100 000 EUR);
               
            
                  e)
               
               
                  šunų ir kačių gerovės tyrimas (įskaitant praktinį prekybos seminarą (200 000 EUR);
               
            
                  f)
               
               
                  duomenų rinkimo apie broilerius mokymų rengimas (170 000 EUR).
               
            ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2013 m. antrasis ir trečiasis ketvirtis.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      782 000 EUR.
      I.3.4.   LEIDINIAI IR INFORMACIJOS SKLAIDA GYVŪNŲ SVEIKATOS KLAUSIMAMS IR GYVŪNŲ SVEIKATOS STRATEGIJOS PRINCIPAMS POPULIARINTI
      TEISINIS PAGRINDAS
      Sprendimo 2009/470/EB 20 straipsnis
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Bent 10 konkrečių viešojo paslaugų pirkimo sutarčių sudarymas pagal bendrąjį susitarimą.
      NUMATOMŲ SUTARČIŲ DALYKAI (JEI ĮMANOMA)
      
                  a)
               
               
                  2013 m. veterinarijos konferencija Briuselyje naujų gyvūnų sveikatos įstatymų klausimais, siekiant skatinti šiuolaikišką, lanksčią ir supaprastintą teisės aktų sistemą (100 000 EUR);
               
            
                  b)
               
               
                  seminaras veterinarijos studentams, siekiant sustiprinti metodą „nuo lauko iki stalo“ (75 000 EUR);
               
            
                  c)
               
               
                  dalyvavimas tarptautiniuose renginiuose, siekiant skatinti integruotą maisto saugos metodą „nuo lauko iki stalo“, 2 didelėse mugėse (300 000 EUR) ir trijose mažesnėse mugėse (300 000 EUR). Dalyvavimu šiose mugėse bus siekiama pritraukti apie 2 milijonus piliečių ir pabrėžti ES politikos pridėtinę vertę bei naudą jų kasdieniniame gyvenime;
               
            
                  d)
               
               
                  parama įvairiai ryšių veiklai, susijusiai su prekybos kontrolės ir ekspertizių sistema (TRACES), įskaitant interneto svetainę, metinę ataskaitą, informacinius lapelius ir žiniasklaidos renginį (55 000 EUR);
               
            
                  e)
               
               
                  leidinių ir reklaminės medžiagos apie gyvūnų sveikatą leidyba (200 000 EUR). Jie padės pagrįsti informaciją apie gyvūnų sveikatos naudą piliečiams (nes ji susijusi su maisto sauga, žmogaus sveikata ir ekonomika), ir remti veiksmus siekiant platinti šią informaciją vietos lygmeniu.
               
            ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Visi 2013 m.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      1 030 000 EUR.
      I.3.5.   IŠANKSTINIS LIKVIDAVIMO IR (ARBA) PRIEŽIŪROS PROGRAMŲ IŠORĖS VERTINIMAS 2014 m.
      TEISINIS PAGRINDAS
      Sprendimo 2009/470/EB 27 straipsnis
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Bent 30 ekspertų sutarčių su išorės ekspertais, kurie turi būti išrinkti pagal kvietimą pareikšti susidomėjimą (Appel à Manifestation d'Intérêt (A. M. I)), sudarymas.
      NUMATOMŲ SUTARČIŲ DALYKAI (JEI ĮMANOMA)
      Remiantis Sprendimo 2009/470/EB 27 straipsniu, Komisija vertins 2014 m. pateiktas programas. Teikiamos programos gali būti susijusios su vienuolika ligų. Siekiama atlikti išankstinius šių programų vertinimus, kurių metu kiekvieną ligą vertina du išorės techniniai padėjėjai.
      ĮGYVENDINIMAS
      Tiesioginis centralizuotas
      PROCEDŪROS PRADŽIOS ORIENTACINIS TVARKARAŠTIS
      2013 m. birželio–liepos mėn.
      ORIENTACINĖ SUMA VEIKSMAMS
      150 000 EUR.
   
   
      II PRIEDAS
      
         2013 m. darbo programa
      
      
         Pesticidus reglamentuojantys teisės aktai
      
      II.1.   ĮVADAS
      
      Šioje programoje 2013 m. numatyta viena įgyvendinimo priemonė.
      II.2.   VIEŠIEJI PIRKIMAI
      
      NETEISĖTŲ IR PADIRBTŲ PESTICIDŲ TYRIMAS, KURIAME PATEIKIAMA VALSTYBIŲ NARIŲ VALDŽIOS INSTITUCIJŲ ATLIEKAMOS KONTROLĖS VERTINIMO APŽVALGA IR INFORMACIJA APIE PREKYBĄ NETEISĖTAIS IR PADIRBTAIS PESTICIDAIS
      TEISINIS PAGRINDAS
      Reglamento (EB) Nr. 1107/2009 76 straipsnio 1 dalis.
      BIUDŽETO EILUTĖ
      17 04 04 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Viena sutartis.
      NUMATOMŲ SUTARČIŲ DALYKAI (JEI ĮMANOMA)
      
                  —
               
               
                  įvertinti valstybių narių taikomas augalų apsaugos produktų ir veikliųjų medžiagų bei kitų augalų apsaugos produktuose esančių medžiagų kontrolės priemones,
               
            
                  —
               
               
                  kaupti informaciją apie prekybą padirbtais ir neteisėtais pesticidais, ir
               
            
                  —
               
               
                  įvertinti reguliavimo sistemos ir priemonių proporcingumą, taip pat pateikti patobulinimo pasiūlymų arba gerosios patirties pavyzdžių.
               
            ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2013 m. trečiasis ketvirtis
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      100 000 EUR.
   
   
      III PRIEDAS
      
         2013 m. darbo programa
      
      
         Reglamentas (EB) Nr. 882/2004
      
      III.1.   ĮVADAS
      
      Pagal šią programą 2013 m. numatytos trys įgyvendinimo priemonės. Vadovaujantis Reglamento (EB) Nr. 882/2004 66 straipsnio 1 dalies c punktu dėl Sąjungos finansinės paramos priemonėms, kurios būtinos siekiant užtikrinti reglamento taikymą, biudžetas paskirstomas ir pagrindiniai veiksmai nustatomi taip:
      Viešiesiems pirkimams:
      
                  —
               
               
                  jonizuojančiąja spinduliuote apdoroto maisto CEN nustatymo metodo EN 1785:2003 pagrįstumo patikrinimas – 60 000 EUR (III.2.1 punktas),
               
            
                  —
               
               
                  ekonominis atsparumo antimikrobinėms medžiagoms tyrimas, kurį turi parengti EBPO – 50 000 EUR (III.2.2 punktas),
               
            
                  —
               
               
                  horizontalusis įnašas, skirtas su maisto ir pašarų kontrole susijusiems ryšiams, visų pirma atitinkamų interneto svetainių dalių naujinimui ir vaizdo ir garso bei spausdintos medžiagos projektavimui ir kūrimui – 203 582 EUR (III.2.3 punktas),
               
            
                  —
               
               
                  informacija apie MVT tikrinimo užduotis: 150 000 EUR (III.2.4 punktas),
               
            
                  —
               
               
                  poveikio vertinimas, kuriuo siekiama įvertinti poreikį nustatyti ES nuostatas dėl savanoriško ženklinimo ženklais „Be GMO“ sistemų – 100 000 EUR (III.2.5 punktas),
               
            
                  —
               
               
                  bendros metodikos, pagal kurią valstybės narės kauptų informaciją apie maisto priedų ir kvapiųjų medžiagų vartojimą bei naudojimą Europos Sąjungoje, kūrimas – 150 000 EUR (III.2.6 punktas),
               
            
                  —
               
               
                  išankstinis ES etaloninių laboratorijų pateiktų programų išorės vertinimas – 75 000 EUR (III.2.7 punktas),
               
            
                  —
               
               
                  tyrimas, kuriuo siekiama sukaupti naujų ir esamų duomenų, kuriais remiantis būtų galima įvertinti Komisijos reglamento (ES) Nr. 619/2011 įgyvendinimo poveikį vidaus rinkai, taip pat pašarams, gyvuliams ir ūkio subjektams – 100 000 EUR (III.2.8 punktas).
               
            III.2.   VIEŠIEJI PIRKIMAI
      
      Bendras viešųjų pirkimų sutartims skirtas 2013 m. biudžetas yra 694 000 EUR.
      III.2.1.   JONIZUOJANČIĄJA SPINDULIUOTE APDOROTO MAISTO CEN NUSTATYMO METODO EN 1785:2003 PAGRĮSTUMO PATIKRINIMAS
      TEISINIS PAGRINDAS
      Reglamento (EB) Nr. 882/2004 66 straipsnio 1 dalies c punktas.
      BIUDŽETO EILUTĖ
      17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Vienas administracinis susitarimas.
      NUMATOMŲ SUTARČIŲ DALYKAI (JEI ĮMANOMA)
      Jungtinio tyrimų centro (JTC) atliekami dabartinių apšvitos žymenų nustatymo metodų patvarumo tyrimai.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2013 m. pirmasis pusmetis.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      60 000 EUR.
      III.2.2.   EKONOMINIS ATSPARUMO ANTIMIKROBINĖMS MEDŽIAGOMS TYRIMAS, KURĮ TURI PARENGTI EBPO
      TEISINIS PAGRINDAS
      Reglamento (EB) Nr. 882/2004 66 straipsnio 1 dalies c punktas.
      BIUDŽETO EILUTĖ
      17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Viena sutartis.
      NUMATOMŲ SUTARČIŲ DALYKAI (JEI ĮMANOMA)
      Dabartinė Komisijos politikos iniciatyva dėl atsparumo antimikrobinėms medžiagoms turėtų būti grindžiama ekonomine analize, kurioje būtų akivaizdžiai matomas atsparumo antimikrobinėms medžiagoms poveikis.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2013 m. antras pusmetis
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      50 000 EUR.
      III.2.3.   HORIZONTALUSIS ĮNAŠAS, SKIRTAS SU MAISTO IR PAŠARŲ KONTROLE SUSIJUSIEMS RYŠIAMS, VISŲ PIRMA ATITINKAMŲ INTERNETO SVETAINIŲ DALIŲ NAUJINIMUI IR VAIZDO IR GARSO BEI SPAUSDINTOS MEDŽIAGOS PROJEKTAVIMUI IR KŪRIMUI
      TEISINIS PAGRINDAS
      Reglamento (EB) Nr. 882/2004 66 straipsnio 1 dalies c punktas.
      BIUDŽETO EILUTĖ
      17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Apie 10 viešojo paslaugų pirkimo sutarčių, pagrįstų keliais bendraisiais susitarimais
      NUMATOMŲ SUTARČIŲ DALYKAI (JEI ĮMANOMA)
      Horizontalusis įnašas, skirtas su maisto ir pašarų kontrole susijusiems ryšiams, visų pirma atitinkamų interneto svetainių dalių naujinimui ir vaizdo ir garso bei spausdintos medžiagos projektavimui ir kūrimui.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Visi 2013 m.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      203 582 EUR.
      III.2.4.   INFORMACIJA APIE MVT TIKRINIMO UŽDUOTIS
      TEISINIS PAGRINDAS
      Reglamento (EB) Nr. 882/2004 66 straipsnio 1 dalies c punktas.
      BIUDŽETO EILUTĖ
      17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Maždaug 5 konkrečios sutartys, pagrįstos keliais bendraisiais susitarimais
      NUMATOMŲ SUDARYTI SUTARČIŲ OBJEKTAS
      Leidinių ir reklaminės medžiagos apie tikrinimo veiklą leidyba.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Visi 2013 m.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      150 000 EUR.
      III.2.5.   POVEIKIO VERTINIMAS, KURIUO SIEKIAMA ĮVERTINTI POREIKĮ NUSTATYTI ES NUOSTATAS DĖL SAVANORIŠKO ŽENKLINIMO ŽENKLAIS „BE GMO“ SISTEMŲ
      TEISINIS PAGRINDAS
      Reglamento (EB) Nr. 882/2004 66 straipsnio 1 dalies c punktas.
      BIUDŽETO EILUTĖ
      17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Viena sutartis arba kelios sutartys, atsižvelgiant į Komisijos pradėto tyrimo rezultatus.
      NUMATOMŲ SUTARČIŲ DALYKAI (JEI ĮMANOMA)
      Duomenų rinkimas ir galimybių vertinimas atliekant ES metodų, kuriais būtų suderintos savanoriško ženklinimo ženklais „Be GMO“ taisyklės, poveikio vertinimą.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2013 m. antras pusmetis
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      100 000 EUR.
      III.2.6.   BENDROS METODIKOS, PAGAL KURIĄ VALSTYBĖS NARĖS KAUPTŲ INFORMACIJĄ APIE MAISTO PRIEDŲ IR KVAPIŲJŲ MEDŽIAGŲ VARTOJIMĄ BEI NAUDOJIMĄ EUROPOS SĄJUNGOJE, KŪRIMAS
      TEISINIS PAGRINDAS
      Reglamento (EB) Nr. 1333/2008 29 straipsnis ir Reglamento (EB) Nr. 1334/2008 23 straipsnis
      BIUDŽETO EILUTĖ
      17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Viena sutartis arba kelios sutartys.
      NUMATOMŲ SUTARČIŲ DALYKAI (JEI ĮMANOMA)
      
                  —
               
               
                  Kaupti informaciją apie dabartines maisto priedų ir kvapiųjų medžiagų stebėsenos sistemas.
               
            
                  —
               
               
                  Nustatyti Europos maisto saugos tarnybos specialius poreikius.
               
            
                  —
               
               
                  Parengti ES lygmens maisto priedų ir kvapiųjų medžiagų stebėsenos gaires.
               
            ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2013 m. antras pusmetis
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      150 000 EUR.
      III.2.7.   IŠANKSTINIS ES ETALONINIŲ LABORATORIJŲ PATEIKTŲ PROGRAMŲ IŠORĖS VERTINIMAS
      TEISINIS PAGRINDAS
      Reglamento (EB) Nr. 882/2004 66 straipsnio 1 dalies c punktas.
      BIUDŽETO EILUTĖ
      17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Bent 15 ekspertų sutarčių su išorės ekspertais, kurie turi būti išrinkti pagal kvietimą pareikšti susidomėjimą (Appel à Manifestation d'Intérêt (A. M. I)), sudarymas.
      NUMATOMŲ SUTARČIŲ DALYKAI (JEI ĮMANOMA)
      ES etaloninės laboratorijos turėtų pateikti 2014 m. darbo programas iki 2013 m. rugsėjo mėn. pabaigos. Komisija įvertina šias programas. Teikiamos programos gali būti susijusios su 44 temomis. Siekiama, kad kai kurias programas iš anksto įvertintų išorės ekspertai.
      ĮGYVENDINIMAS
      Tiesioginis centralizuotas
      PROCEDŪROS PRADŽIOS ORIENTACINIS TVARKARAŠTIS
      2013 m. ruduo
      ORIENTACINĖ SUMA VEIKSMAMS
      75 000 EUR.
      III2.8.   TYRIMAS, KURIUO SIEKIAMA SUKAUPTI NAUJŲ IR ESAMŲ DUOMENŲ, KURIAIS REMIANTIS BŪTŲ GALIMA ĮVERTINTI KOMISIJOS REGLAMENTO (ES) Nr. 619/2011 ĮGYVENDINIMO POVEIKĮ VIDAUS RINKAI, TAIP PAT PAŠARAMS, GYVULIAMS IR ŪKIO SUBJEKTAMS
      TEISINIS PAGRINDAS
      Reglamento (EB) Nr. 882/2004 66 straipsnio 1 dalies c punktas.
      BIUDŽETO EILUTĖ
      17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Vienos konkrečios viešojo paslaugų pirkimo sutarties sudarymas
      NUMATOMOS SUTARTIES DALYKAS (JEI ĮMANOMA)
      Visų suinteresuotųjų šalių pateiktų duomenų, susijusių su poveikiu, kuris gali būti padarytas išplėtus Komisijos reglamento (ES) Nr. 619/2011 taikymo sritį įtraukiant maisto produktus arba jos neišplėtus, kaupimas ir analizė, siekiant parengti poveikio vertinimą.
      ĮGYVENDINIMAS
      Tiesioginis centralizuotas
      PROCEDŪROS PRADŽIOS ORIENTACINIS TVARKARAŠTIS
      2013 m. ruduo
      ORIENTACINĖ SUMA VEIKSMAMS
      100 000 EUR.